कोपा डेल रे : बार्सिलोना र रियल दुवै बाहिरिए
बार्सिलोना र रियल म्याड्रिड दुवै बिहीबार राति कोपा डेल रेबाट बाहिरिएका छन् । उनीहरूमाथि दुई बास्क क्लब एथलेटिको बिलबाओ र रियल सोसिडाडले स्तब्धपूर्ण नतिजा निकाले ।
म्याड्रिड — बार्सिलोना र रियल म्याड्रिड दुवै बिहीबार राति कोपा डेल रेबाट बाहिरिएका छन् । उनीहरूमाथि दुई बास्क क्लब एथलेटिको बिलबाओ र रियल सोसिडाडले स्तब्धपूर्ण नतिजा निकाले ।सान मामेसमा भएको खेलमा बार्सिलोना बिलबाओको हातबाट १–० ले पराजित रह्यो । इनाकी विलियम्सले खेलको ९३ औं मिनेटमा नाटकीय गोल गरे ।सान्टियागो बर्नाबाउमा भएको अर्को खेलमा भने रियललाई सोसिडाडले ४–३ ले हरायो । यी नतिजापछि सन् २०१० यता पहिलोपल्ट कोपा डे रेको फाइनलमा बार्सिलोना र रियलमध्ये दुवै टिम हुने छैनन् । 